CELEX: 32011D0621(01)
Language: sl
Date: 2011-06-17 00:00:00
Title: Sklep Komisije z dne 17. junija 2011 o spremembi Sklepa Komisije z dne 16. decembra 2008 o sistemu zgodnjega opozarjanja za odredbodajalce Komisije in izvajalske agencije

21.6.2011   
            
            
               SL
            
            
               Uradni list Evropske unije
            
            
               C 180/11
            
         SKLEP KOMISIJE
   z dne 17. junija 2011
   o spremembi Sklepa Komisije z dne 16. decembra 2008 o sistemu zgodnjega opozarjanja za odredbodajalce Komisije in izvajalske agencije
   2011/C 180/06
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1),
   ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (2),
   ob upoštevanju naslednjega:
   
               (1)
            
            
               Sklep Komisije z dne 16. decembra 2008 o sistemu zgodnjega opozarjanja za odredbodajalce Komisije in izvajalske agencije v opredelitvi pojma pristojnega odredbodajalca na podlagi prenosa za namene sklepa iz člena 2 vključuje pojem odredbodajalca na podlagi nadaljnjega prenosa v smislu člena 59 finančne uredbe, ki opravlja funkcijo direktorja.
            
         
               (2)
            
            
               Ker vodje delegacij Unije lahko delujejo kot odredbodajalci na podlagi nadaljnjega prenosa za izvrševanje odobritev iz oddelka „Komisija“, za katere so pooblaščeni na podlagi nadaljnjega prenosa, bi jih bilo ustrezno vključiti v opredelitev pojma pristojnega odredbodajalca na podlagi prenosa za namene sklepa o sistemu zgodnjega opozarjanja kot odredbodajalce Komisije na podlagi nadaljnjega prenosa –
            
         SKLENILA:
   Člen 1
   Sklep Komisije z dne 16. decembra 2008 o sistemu zgodnjega opozarjanja za odredbodajalce Komisije in izvajalske agencije se spremeni:
   druga alinea člena 2 se nadomesti z naslednjim:
   
               „—
            
            
               ‚pristojni odredbodajalec na podlagi prenosa‘ pomeni odredbodajalce Komisije na podlagi prenosa v smislu člena 59 finančne uredbe, ki so v skladu z notranjimi predpisi pristojni za izvrševanje splošnega proračuna Evropskih skupnosti (v nadaljnjem besedilu: proračun), vključno z direktorji izvajalskih agencij, odredbodajalce na podlagi nadaljnjega prenosa v smislu člena 59 finančne uredbe, ki opravljajo funkcijo direktorja, ter vodje delegacij Unije, ki delujejo kot odredbodajalci Komisije na podlagi nadaljnjega prenosa v skladu s členom 59(2) finančne uredbe.“
            
         Člen 2
   Ta sklep se uporablja od sprejetja.
   Člen 3
   Ta sklep se objavi v informativne namene v Uradnem listu Evropske unije.
   Priloži se notranjim pravilom za izvrševanje splošnega proračuna Evropske unije.
   
      V Bruslju, 17. junija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 248, 16.9.2002, str. 1.
   
      (2)  UL L 78, 19.3.2008, str. 1.